Նախագծի գլխավոր գործընկերն է ՎիվաՍել-ՄՏՍ-ը: «Սիրո կամուրջը» ժամանակակից հայկական մյուզիքլի զարգացմանը միտված նախաձեռնություն է: Մյուզիքլում միախառնված են խոսքը, երաժշտությունը, երգը, պարը, ինչն ավելի տպավորիչ ու ներկայանալի է դարձնում ասելիքը: Այն պատմություն է մերօրյա երիտասարդների մասին. սեր, խարդավանք, հիասթափություն, բերկրանք… Տարբեր խառնվածքի ու բնավորության երիտասարդներ, յուրաքանչյուրն իր երազանքներով, բոլորն էլ հավակնոտ և պատրաստ պայքարելու հաղթանակի համար: Այս բոլոր հույզերը արտահայտվում են երգերի կենդանի կատարումներով և պարարվեստի միջոցով: